Diari Oficial de la Generalitat Valenciana


Sumari del DOGV 3808, del 04-08-2000 (2000/6535)

ACORD de 25 de juliol de 2000, del Govern Valencià, pel qual s'estableixen les retribucions dels metges d'Unitats Mèdiques de Curta Estada i d'Unitats d'Hospitalització a Domicili.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   3808

Data del DOGV
:   04-08-2000

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   2000/6535


Data del document
:   25-07-2000

Organisme emissor
:   Conselleria de Sanitat

Tipus de document
:   Acord

Descriptors 

:   * salari
    * metge
    * personal sanitari

ACORD de 25 de juliol de 2000, del Govern Valencià, pel qual s'estableixen les retribucions dels metges d'Unitats Mèdiques de Curta Estada i d'Unitats d'Hospitalització a Domicili. [2000/S6535]
  
El Govern Valencià, en la reunió del dia 25 de juliol de 2000, adoptà l'acord següent:
  
Per mitjà de dues ordres de data 26 de maig de 1995, de la Conselleria de Sanitat i Consum, es van crear les unitats d'hospitalització a domicili i les unitats mèdiques de curta estada, en alguns hospitals del Servei Valencià de Salut.
  
Posteriorment, la disposició addicional tercera del Decret 191/1998, de 30 de novembre, del Govern Valencià, pel qual s'aprova l'oferta d'ocupació del personal adscrit a les institucions sanitàries de la Conselleria de Sanitat per a 1998, incorporà a l'Estatut Jurídic del Personal Mèdic les categories de facultatiu d'unitat mèdica de curta estada i metge d'unitat d'hospitalització a domicili.
  
La creació d'aquestes noves categories laborals comporta la necessitat d'establir les retribucions corresponents a aquestes places, ja que les taules retributives d'aplicació al personal d'institucions sanitàries no les recullen, i fer-ho d'acord amb els requisits exigits per a l'exercici de cada categoria.
  
En atenció d'aquestes consideracions, amb l'informe previ favorable de l'Àrea Jurídica de la Conselleria de Sanitat i després d'haver estat negociat en la Mesa Sectorial de Sanitat, d'acord amb el que preveu l'article 32 de la Llei 9/1987, de 12 de juny, d'òrgans de representació, determinació de les condicions de treball i participació del personal al servei de les administracions públiques, fent ús de l'habilitació per a modificar les taules retributives del personal de les institucions sanitàries que conté la disposició transitòria primera de la Llei 14/1997, de 26 de desembre, de la Generalitat Valenciana, a proposta del conseller de Sanitat, el Govern Valencià,
  
ACORDA
  
1r. Crear sis categories retributives noves amb les denominacions de Metge d'Unitat de Curta Estada o de Metge d'Unitat d'Hospitalització a Domicili.
  
2n. Determinar les retribucions dels grups retributius creats en el número anterior, que seran les que figuren en l'annex d'aquest acord.
  
3r. Ordenar la publicació del present acord en el Diari Oficial de la Generalitat Valenciana.
  
4t. Aquest acord vigirà l'endemà d'haver estat publicat al Diari Oficial de la Generalitat Valenciana.
  
València, 25 de juliol de 2000
  
El conseller secretari del Govern Valencià,